**ОБЩИНСКА ИЗБИРАТЕЛНА КОМИСИЯ**

**ОБЩИНА ВЕЛИКИ ПРЕСЛАВ**

**Гр. Велики Преслав, общ. Велики Преслав, обл. Шумен, ул. Борис Спиров” № 58**

**e-mail:oik@velikipreslav.bg**

**П Р О Т О К О Л**

**№ 33**

 Днес, 28.11.2015 г. в залата на Общинска избирателна комисия – Община Велики Преслав се проведе заседание на ОИК – Велики Преслав.

 На заседанието присъстваха:

1. Вeра Димитрова Димитрова – Председател

2. Афизе Мустафа Шабан – Заместник -председател

3. Диана Атанасова Атанасова - Секретар

4. Десислава Бориславова Стоянова – Член

5. Галина Светославова Георгиева - Член

6. Величко Цветанов Величков – Член

7. Христо Маринов Димов- Член

8. Женя Димитрова Иванова- Член

9. Мержана Йорданова Недялкова- Член

ОТСЪСТВАТ: Тодорка Василева Димитрова- Член

 Румяна Георгиева Папазова- Член

След извършена проверка се установи, че е налице кворум, съгласно разпоредбата на чл. 85, ал.3 от Изборния кодекс.

 Заседанието започна в 11.00ч.

При започване на заседението Председателят констатира, че пред залата на комисията присъстват Димо Петров Бодуров и Милена Георгиева Димитрова.

Присъствието на двамата общински съветници в залата на ОИК по преме на провежданото заседание бе подложено на гласуване:

 Гласували: 3-„за“ / Диана Атанасова Атанасова, Христо Маринов Димов, Мержана Йорданова Недялкова /; „против“ -6 / Вера Димитрова Димитрова, Афизе Мустафа Шабан, Десислава Бориславова Стоянова, Галина Светославова Георгиева, Величко Цветанов Величков, Женя Димитрова Иванова/.

Предложенито бе отхвърлено с мнозинство 2/3 от присъстващите членове на ОИК Велики Преслав.

Председателят предложи следния дневен ред:

1. Разглеждане на Писмо изх. № 530/25.11.2015г. на Общински съвет-гр.Велики Преслав по чл. 30, ал. 4 и сл. от ЗМСМА.

Допълнения не бяха направени, затова председателят подложи на гласуване предложения проект на дневен ред.

Гласували: 9-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Галина Светославова Георгиева, Величко Цветанов Величков, Христо Маринов Димов, Женя Димитрова Иванова, Мержана Йорданова Недялкова /; против- няма.

Дневният ред бе приет.

По т.1 от Дневния ред:

Председателят докладва постъпило по имейл на ОИК- Велики Преслав /oik2723@cik.bg/ на 25.11.2015г., и предадено му на хартиен носител на същата дата, Писмо Изх. № 530/25.11.2015г. от Председателя на Общински съвет-гр.Велики Преслав. Писмото съдържа 2 броя заявления от общински съветници за прекратяване на правомощия.

На първо място е входирано заявление от общински съветник Милена Георгиева Димитрова, избрана с Решение № 201/02.11.2015г. на ОИК от квотата на ПП „БСП“. Общ.съв. Димитрова моли да бъде освободена от поста на основание чл. 30, ал.4, т.4 от ЗМСМА, а именно- назначаване за заместник-кмет на община Велики Преслав. Прилага копие от трудов договор.

Съгласно чл. 30 ЗМСМА и Решение № 2901-МИ/05.11.2015г. на ЦИК, раздел I, т.1г във вр. с т.2.1.з, ОИК следва да проведе заседание за вземане на решение за предсрочно прекратяване на пълномощията на общински съветник в случайте по чл. 30, ал.7 във вр. с чл.4 от ЗМСМА. Именно поради тази причина, в законоустановения срок по чл. 30, ал.7 от ЗМСМА се провежда настоящото заседание.

Съгласно т.2.2. и т.4б, и чл. 30, ал.7 от ЗМСМА, при наличие на необходимите документи- доказателства за соченото основание, ОИК следва в тридневен срок от поучаването им, да постанови решение за предсрочно прекратяване на пълномощията на общинския съветник или съответно- отказ да стори това и да определи за избран следващия в листата общински съветник.

С оглед разпоредбите на закона /ЗМСМА/ и указанията на Решение № 2901-МИ/05.11.2015г. на ЦИК, ОИК Велики Преслав разгледа входираното заявление и приложения към него документ и констатира, че действително е налице основание за предсрочно прекратяване на пълномощията на общ.съветник Милена Георгиева Димитрова, а именно- назначаване за заместник-кмет- чл. 30, ал.3, т.4 от ЗМСМА и т.2.1.з от Решение № 2901-МИ/05.11.2015г. на ЦИК. Към заявлението обаче е приложена не заповед за назначаване, каквото е указанието на посоченото решение на ЦИК, т.2.1.з, а копие на трудов договор за изпълняване на длъжност „заместник-кмет“ на община Велики Преслав. Комисията констатира обаче, че чрез сключването на трудов договор, чрез който се уреждат някои елементи от правоотношението между общината и заместник-кмета, ясно и недвусмислено е заявено намерението Милена Димитрова да изпълнява длъжност заместник-кмет, а не общински съветник. Поради тази причина, на основание чл.30, ал.7 от ЗМСМА и т.2.2. и т.4б от Решение № 2901-МИ/05.11.2015г. на ЦИК, на гласуване бе подложено предложение за предсрочно прекратяване на правомощията на Милена Георгиева Димитрова като общински съветник в Общински съвет град Велики Преслав.

Гласували: 9-„за“ / Вера Димитрова Димитрова- особено мнение, Диана Атанасова Атанасова, Афизе Мустафа Шабан, Десислава Бориславова Стоянова, Галина Светославова Георгиева, Величко Цветанов Величков, Христо Маринов Димов, Женя Димитрова Иванова, Мержана Йорданова Недялкова /; против- няма.

ОСОБЕНО МНЕНИЕ на Вера Димитрова: По отношение на представения документи- доказателство за наличие на твърдяното основание по чл. 39, ал.4, т.4 от ЗМСМА намирам, че следва да бъде продоставена и Заповед на Кмета на Община Велики Преслав за назначаване на лицето за заместник-кмет, а не само трудов договор. Това на първо място произтича от същността на изпълняваната от лицето функция, която има не само трудово-правни елементи, но и властови, които се уреждат именно със заповед. Така казано, Кметът на общината делегира определени властови правомощия на заместника си, определя ресор и компетенции, без които длъжността практически е лишена от смисъла си. Тъй като такъв документ не бе представен ведно със заявлението, отправих служебно /т.10 от Решение № 2901-МИ/05.11.2015г. на ЦИК/ запитване към администрацията на община Велики Преслав, откъдето /по телефона/ ми бе отговорено, че такава заповед не се издава, тъй като законът не предполага издаването й /вероятно чл. 39, ал.1 от ЗМСМА/. Не съм съгласна с подобно заключение поради изложените по-горе аргументи. Въпреки това факт е, че е налице сключен трудов договор между кмета на общината и избраното за заместник-кмет лице. В този смисъл е налице явно намерение Милена Димитрова да изпълнява точно тази функция. Налице е и нейното лично намерение- видно от подаденото заявление. Следователно, допускам че заповед, определяща останалите елементи от правоотношението й на заместник-кмет ще бъде или вече е издадена, но не е предоставена на ОИК-Велики Преслав.

С единодушие от присъстващите членове, ОИК Велики Преслав взе следното

**РЕШЕНИЕ**

**№ 203/ 28.11.2015 г.**

ОТНОСНО: Предсрочно прекратяване на пъномощията на общински съветник

В ОИК –Велики Преслав в постъпило Писмо от председателя на ОС-Велики Преслав изх. № 530/25.11.2015г. с приложено заявление от общински съветник Милена Димитрова за прекратяване предсрочно на пълномощията й като общински съветник от квотата на ПП „БСП“ на основание чл. 30, ал.4, т.4 от ЗМСМА

След разглеждане на заявлението и приложените документи и след проведено гласуване, на основание чл. 30, ал.4, т.4 от ЗМСМА и Решение № 2901-МИ/05.11.2015г. във вр. с чл. 87 от ИК, ОИК- Велики Преслав

**РЕШИ:**

Прекратява пълномощията на Милена Георгиева Димитрова, ЕГН..... като общински съветник от листата на ПП „БСП“, на основание чл. 30, ал.4, т.4 от ЗМСМА.

Издаденото на лицето Удостоверение да бъде анулирано.

Решението подлежи на обжалване пред Административен съд Шумен в 7-дневен срок от обявяването му.

Екземпляр от решението да бъде изпратено за сведение на ОбС-Велики Преслав в тридневен срок от влизането му в сила.

На мястото на освободения общински съветник, следва да бъде обявен за избран следващия кандидат от кандидатската листа, съгласно чл. 30, ал.7 от ЗМСМА и т.4б от Решение № 2901-МИ/05.11.2015г. на ЦИК. Съгласно Справка- разпечатка на ИП към ОИК, в кандидатската листа на ПП „БСП“ за участие в изборите за общински съветници и кметове, проведени на 25.10.2015г., следващ в листата е Райчо Жеков Рачев, заемащ 6 /шесто/ място в листата, с 31/ тридесет и един/ преференциални гласа, при общинска избирателна квота 305.

Предложението за обявяване за избран за общински съветник на кандидата Райчо Жеков Рачев на мястото на Милена Георгиева Димитрова бе подложено на гасуване:

Гласували: 9-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Галина Светославова Георгиева, Величко Цветанов Величков, Христо Маринов Димов, Женя Димитрова Иванова, Мержана Йорданова Недялкова /; против- няма.

С единодушие от присъстващите членове, ОИК Велики Преслав взе следното

**РЕШЕНИЕ**

**№ 204/ 28.11.2015 г.**

ОТНОСНО: Обявяване за избран Райчо Жеков Рачев за общински съветник

На основание чл. 87, ал.1, т.24 и чл. 458, ал.1 във вр. с чл.5 от ИК, чл. 30, ал.7 от ЗМСМА и Решение № 2901-МИ/05.11.2015г. на ЦИК и във връзка с Решение № 203/28.11.2015г. на ОИК Влики Преслав за прекратяване предсрочно на пълномощията на общински съветник Милена Георгиева Димитрова от квотата на ПП „БСП“, ОИК- Велики Преслав

**РЕШИ:**

Обявява за избран за общински съветник в Общински съвет – Велики Преслав Райчо Жеков Рачев, заемащ 6 /шесто/ място в кандидатската листа на ПП „БСП“ за общински съветници за участие в изборите за общински съветници и кметове на 25.10.2015г. в община Велики Преслав, с 31 /тридесет и един/ преференциални гласа, при общинска избирателна квота 305.

 На лицето да бъде издадено удостоверение.

Екземпляр от решението да бъде изпратено за сведение на ОбС-Велики Преслав в тридневен срок от влизането му в сила.

Решението подлежи на обжалване пред Административен съд Шумен в 7-дневен срок от обявяването му.

На следващо място председателят докладва заявление от общински съветник Димо Петров Бодуров, входирано в ОИК с Писмо изх. № 530/25.11.2015г. на ОбС-Велики Преслав за предсрочно прекратяване на пълномощията му на основание чл. 30, ал.4, т.3 от ЗМСМА.

Съгласно чл. 30, ал.6 от ЗМСМА, следва на общ.съветник Димо Бодуров да бъде предоставен тридневен срок за възражения, след което да бъде подложено на гласуване предсрочното му освобождаване като общински съветник от квотата на ПП „АБВ“.

Поради тази причина, председателят предложи общински съветник Димо Петров Бодуров, съгласно ал.6 на чл. 30 от ЗМСМА да бъде уведомен за правото си в тридневен срок от получаване на уведомлението да отправи пиемено възражения пред ОИК.

В тридневен срок от изтичане на срока за възражение, ОИК Велики Преслав ще разгледа заявлението по същество. Лицето да бъде уведомено по телефон и на предоставения в ОбС Велики Преслав имейл адрес.

Тъй като лицето присъства в сградата на общинската администрация към момента на постановяване на решението, при възможност, препис да му бъде връчен срещу подпис.

Гласували: 9-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Галина Светославова Георгиева, Величко Цветанов Величков, Христо Маринов Димов, Женя Димитрова Иванова, Мержана Йорданова Недялкова /; против- няма.

С единодушие от присъстващите членове, ОИК Велики Преслав взе следното

**РЕШЕНИЕ**

**№ 205/ 28.11.2015 г.**

ОТНОСНО: Разглеждане на постъпило Заявление от общински съветник Димо Петров Бодуров по чл. 30, ал.4, т.3 от ЗМСМА

 На основание чл. 87 от ИК, чл. 30, ал.6 във вр. с ал.4, т.3 от ЗМСМА и Решение № 2901-МИ/05.11.201г., ОИК Велики Преслав

**РЕШИ:**

 Уведомява Димо Петров Бодуров, ЕГН....., за правото му по чл. 30, ал.6 от ЗМСМА в тридневен срок от получаване на настоящото Решение, да депозира писмено възражения пред ОИК Велики Преслав.

След изтичане на срока, подаденото заявление ще бъде разгледано по същество.

Лицето да бъде уведомено по телефон и чрез публикуване на решението на инофрмационното табло на ОИК и на интернет страницата на комисията.

Решението подлежи на обжалване пред Централната избирателна комисия в срок до 3 дни от обявяването му, по реда на чл. 88, ал. 1 от ИК.

 Поради изчерпване на дневния ред, заседанието бе закрито в 12.00 часа.

**ПРЕДСЕДАТЕЛ: ………………..**

 **/В. ДИМИТРОВА/**

 **СЕКРЕТАР:……………………..**

 **/Д. АТАНАСОВА /**